Mi Budapestről érkeztünk Olaszországba. 7 csodálatos éjszakát töltöttünk el Nápolyban, Valériánál. Az utazásunk nagyon jól sikerült, szerencsére mindennel maximálisan elégedettek voltunk , csak pozitív élményeink voltak. Az olasz emberek rendkívül barátságosak , segítőkészek. Csodálatos helyeken jártunk, rengeteg feledhetetlen élményben volt részünk, nagyon sokat kirándultunk, Campania legszebb helyeit mind bejártuk.
A szállás makulátlan, kiváló környéken van , Nápoly egyik legszebb , legtisztább, legbiztonságosabb részén található, mindenkinek csak ajánlani tudom. Ha tehetném és mégegyszer visszautazhatnék Nápolyba ismét ezt választanám.
A környék közlekedése kiváló, közelben van a metro, a hegyi felvonó, amelyekkel onnan már minden könnyedén elérhető.
A környéken rengeteg üzlet, étterem, fagyizó és supermarket is elérhető.
A házigazda Valéria egy angyal, rendkívül kedves , barátságos, segítőkész, közvetlen személyiség, aki mindent megtett azért, hogy mi kényelmesen otthon érezhessük magunkat ebben az egy hétben.
Nagyon örülök , hogy megismerhettem őt és megtiszteltetésnek érzem, hogy nála vendégeskedhettem.
A vendégszeretetével széppé varázsolta a napjainkat.
Köszönjük neki a finom reggeliket, amikkel minden reggel megvendégelt minket. Jóleső érzés volt a reggeli friss kávéval, süteménnyel indítani a napot.
Remélem életemben egyszer még visszajutok Nápolyba, mert ezt a rengeteg csodát ami ott található nem elég egyszer látni! Valériával egy nagyon jó barátot ismertem meg, s a nyelvi nehézségek ellenére is jól megértettük egymást. Bízom benne, hogy vagy Nápolyban, vagy Budapesten fogunk még egymással találkozni!!!
Hálásan köszönünk mindent!
Sok szeretettel Ildikó, Gyuri, Balázs Budapestről